## Uredba o unutarnjem ustrojstvu Ministarstva pravosuđa, uprave i lokalne samouprave

### NN 70/2001 (3.8.2001.), Uredba o unutarnjem ustrojstvu Ministarstva pravosuđa, uprave i lokalne samouprave

# VLADA REPUBLIKE HRVATSKE

if !supportEmptyParas endif

1193

Na temelju članka 60. stavaka 1. i 2.
Zakona o sustavu državne uprave (»Narodne novine«, br. 75/93, 48/99, 15/2000,
127/2000 i 59/2001) i članka 34. stavka 1. Uredbe o načelima za unutarnje
ustrojstvo tijela državne uprave (»Narodne novine«, broj 43/2001), Vlada
Republike Hrvatske je na sjednici održanoj 26. srpnja 2001. godine donijela

## UREDBU

### o unutarnjem ustrojstvu Ministarstva pravosuĐa, uprave i lokalne samouprave

I. OPĆE ODREDBE

Članak
1.

Ovom
Uredbom utvrđuje se unutarnje ustrojstvo Ministarstva pravosuđa, uprave i
lokalne samouprave (u daljnjem tekstu: Ministarstvo), nazivi upravnih
organizacija u sastavu Ministarstva i drugih unutarnjih ustrojstvenih jedinica,
njihov djelokrug i način upravljanja, te okvirni broj službenika i namještenika
Ministarstva, u onim pitanjima koja nisu uređena posebnim propisima.

Članak
2.

Unutarnje
ustrojstvo, upravljanje, kao i potrebni broj službenika i namještenika uređuje
se na način da Ministarstvo može obavljati upravne i druge stručne poslove koji
su mu zakonom dani u nadležnost i djelokrug.

II. UNUTARNJE USTROJSTVO I DJELOKRUG

Članak
3.

Za
obavljanje poslova iz djelokruga Ministarstva, ustrojavaju se sljedeće upravne
organizacije i druge unutarnje ustrojstvene jedinice:

 1.
Kabinet ministra,

 2.
Tajništvo Ministarstva,

 3.
Uprava za građansko pravo,

 4.
Uprava za kazneno pravo,

 5.
Uprava za međunarodnu pravnu pomoć, suradnju i ljudska prava,

 6.
Uprava za organizacijsko-kadrovske poslove pravosuđa,

 7.
Uprava za financijsko-gospodarske poslove,

 8.
Uprava za izvršenje sankcija,

 9.
Uprava za poslove opće uprave,

10.
Uprava za sustav državne uprave i službeničke odnose,

11.
Uprava za lokalnu i područnu (regionalnu) samoupravu.

1. KABINET MINISTRA

Članak 4.

Kabinet ministra je posebna ustrojstvena
jedinica Ministarstva koja za ministra i njegova zamjenika obavlja poslove u
vezi sa predstavkama i pritužbama građana, protokolarne poslove, poslove u
svezi odnosa sa sredstvima javnog priopćavanja, poslove interne kontrole te
druge stručne i administrativne poslove za ministra.

2. TAJNIŠTVO MINISTARSTVA

Članak 5.

Tajništvo Ministarstva je posebna
ustrojstvena jedinica koja obavlja administrativne i stručne poslove za potrebe
Ministarstva, a osobito; poduzima mjere za osiguranje učinkovitosti u radu, te
tehnički usklađuje rad unutarnjih ustrojstvenih jedinica Ministarstva i
upravnih organizacija u sastavu Ministarstva; brine o stručnom osposobljavanju
i usavršavanju državnih službenika i namještenika u tijeku službe i o urednom i
pravilnom korištenju imovine i sredstava za rad; nadzire rad državnih
službenika i namještenika, obavlja upravne i stručne poslove vezane za
planiranje i nabavu informatičkog sustava u nadležnosti Ministarstva,
organizira održavanje informatičke opreme i informatičku izobrazbu, te obavlja
i druge poslove koje mu povjeri ministar.

Za obavljanje poslova Tajništva
Ministarstva ustrojavaju se :

a) Odjel kadrovskih, pravnih i općih
poslova,

b) Odjel informatičkih poslova.

a) Odjel kadrovskih, pravnih i općih
poslova

Članak 6.

Odjel kadrovskih, pravni i općih poslova
obavlja upravne i stručne poslove koji se odnose na pripremu nacrta propisa o
unutarnjem ustrojstvu i unutarnjem redu u Ministarstvu iz područja radnih
odnosa, pripremu rješenja iz radnih odnosa državnih službenika i namještenika u
Ministarstvu; stručno usavršavanje službenika i namještenika; vođenje osobnog
očevidnika, vođenje dosjea državnih službenika i namještenika te ostalih
evidencija iz radnih odnosa; izdavanje potvrda iz radnih odnosa te obavljanje
svih poslova u svezi prijama državnih službenika i namještenika u državnu
službu i u svezi prestanka iste. Obavlja poslove izrade nacrta prijedloga
zakona i drugih propisa Ministarstva, te sa upravama Ministarstva surađuje na
pripremi tekstova drugih propisa iz djelokruga Ministarstva; vodi evidencije
tekućih obveza ministra, zamjenika ministra i pomoćnika ministra u svezi s
aktivnostima Vlade Republike Hrvatske i Hrvatskoga sabora; brine se o pravodobnom
pribavljanju dokumentacije i materijala od uprava i ustrojstvenih jedinica
Ministarstva i o upućivanju materijala i dokumentacije Vladi Republike
Hrvatske, Hrvatskom saboru te drugim tijelima državne vlasti; sudjeluje u
davanju stručnih mišljenja na nacrte prijedloga zakona i drugih propisa tijela
državne vlasti; objedinjuje godišnja izvješća o radu unutarnjih ustrojstvenih
jedinica Ministarstva, objedinjuje planove rada Ministarstva, te objedinjuje
očitovanja drugih ustrojstvenih jedinica kad pojedina pravna pitanja zahtjevaju
odgovor više ustrojstvenih jedinica Ministarstva na pojedina pravna i ostala
pitanja iz djelokruga rada Ministarstva, obavlja administrativne, tehničke i
pomoćne poslove Ministarstva.

Za
obavljanje poslova Odjela ustrojavaju se sljedeći podod­sjeci:

1.
Pododsjek općih poslova,

2.
Pododsjek tehničkih i pomoćnih poslova.

1. Pododsjek općih poslova

Članak 7.

Pododsjek općih poslova obavlja
administrativne poslove i to: prijama i dostave pošte, raspoređivanje akata,
otpremu, arhiviranje i čuvanje registraturne građe koja nastaje radom
Ministarstva, poslove vođenja evidencija o nekretninama kojima upravlja
Ministarstvo i poslove prijepisa.

Za obavljanje poslova Pododsjeka
ustrojavaju se sljedeći odjeljci:

- Odjeljak pisarnice,

- Odjeljak prijepisa.

Odjeljak pisarnice

Članak 8.

Odjeljak pisarnice obavlja administrativne
poslove vezane za prijam i dostavu pošte, raspoređivanje akata, arhiviranje i
čuvanje registraturne građe koja nastaje radom Ministarstva.

Odjeljak prijepisa

Članak 9.

Odjeljak prijepisa obavlja poslove
prijepisa za sve unutarnje ustrojstvene jedinice Ministarstva.

2. Pododsjek tehničkih i pomoćnih poslova

Članak 10.

Pododsjek tehničkih i pomoćnih poslova
obavlja poslove službenog prijevoza, biblioteke, dostave, fotokopiranja i
umnožavanja, telefonista, održavanje zgrade i tehničkih pomagala, te poslove
čišćenja.

b) Odjel informatičkih poslova

Članak 11.

Odjel za informatizaciju obavlja upravne i
stručne poslove vezane za: planiranje i nabavu informatičkog sustava u nadležnosti
Ministarstva, organizaciju održavanja informatičke opreme i informatičke
izobrazbe, te obavlja i druge poslove iz ovog područja koje mu povjeri
ministar.

3. UPRAVA ZA GRAĐANSKO PRAVO

Članak 12.

Uprava za građansko pravo je upravna
organizacija u sastavu Ministarstva koja obavlja upravne i stručne poslove
vezane za: izradu nacrta prijedloga zakona i podzakonskih akata i provođenje
zakona i drugih propisa, obavlja upravni nadzor iz područja građanskog prava i
vodi jedinstvenu evidenciju o svim podnesenim zahtjevima za naknadu oduzete
imovine.

Za obavljanje poslova Uprave za građansko
pravo ustrojavaju se sljedeći odjeli:

a) Odjel za građansko pravo,

b) Odjel za posebne imovinskopravne
poslove.

a) Odjel za građansko pravo

Članak
13.

Odjel
za građansko pravo obavlja upravne i stručne poslove vezane za: izradu nacrta
prijedloga zakona i podzakonskih akata, te drugih propisa iz područja
građanskog prava, a posebno obveznog, trgovačkog, parničnog, stečajnog, ovršnog
prava, nasljednog prava, prava vlasništva i drugih stvarnih prava,
zemljišnoknjižnog prava i prometa nekretnina, te zakupnih i najamnih odnosa;
analizira i daje prijedloge za usklađenje općih propisa građanskog prava s
pravom Europske unije; sudjeluje u postupcima preoblikovanja i vođenja zemljišnih
knjiga, provodi u okviru djelokruga Ministarstva ove zakone, nadzire rad nad
tim postupcima te daje stručna mišljenja.

Za obavljanje poslova Odjela ustrojavaju
se sljedeći odsjeci:

1. Odsjek za opće propise građanskog
prava,

2. Odsjek za stvarna prava.

*1. Odsjek za opće propise građanskog prava*

Članak 14.

Odsjek za opće propise građanskog prava
obavlja upravne i stručne poslove vezane za: izradu nacrta prijedloga zakona i
podzakonskih akata, te drugih propisa iz područja građanskog prava, a posebno
obveznog, trgovačkog, parničnog, stečajnog i ovršnog prava, te nasljednog
prava, analizira i daje prijedloge za uskla­đenje općih propisa građanskog
prava s pravom Europske unije; provodi u okviru djelokruga Ministarstva ove
zakone, te daje stručna mišljenja.

2. Odsjek za stvarna prava

Članak 15.

Odsjek za stvarna prava obavlja upravne i
stručne poslove vezane za izradu nacrta prijedloga zakona i podzakonskih akata
i drugih propisa iz područja prava vlasništva i drugih stvarnih prava,
zemljišnoknjižnog prava i prometa nekretnina, te zakupnih i najamnih odnosa;
provodi u okviru djelokruga Ministarstva ove zakone i druge propise te daje
stručna mišljenja; sudjeluje u postupcima preoblikovanja i vođenja zemljišnih
knjiga, te vodi nadzor rada u tim postupcima.

b) Odjel za posebne imovinskopravne
poslove

Članak
16.

Odjel
za posebne imovinskopravne poslove obavlja upravne i stručne poslove vezane za:
izradu nacrta prijedloga zakona i podzakonskih akata i drugih propisa kojima se
uređuju imovinskopravni odnosi vezani za poljoprivredno zemljište, šume i
šumsko zemljište, te izvlaštenje i naknadu za imovinu oduzetu za vrijeme
jugoslavenske komunističke vladavine: provodi u okviru djelokruga ministarstva
i druge propise ako pojedini od ovih propisa nisu u djelokrugu drugog odjela,
te daje stručna mišljenja; vodi jedinstvenu evidenciju o svim podnesenim
zahtjevima za naknadu oduzete imovine; provodi drugostupanjske postupke
izvlaštenja i naknade za imovinu oduzetu za vrijeme jugoslavenske komunističke
vladavine, te ostale drugostupanjske upravne postupke kao i postupke naknadnog
nadzora; provodi upravni nadzor nad tijelima državne uprave u županijama i
Gradu Zagrebu nadležnim za imovinskopravne poslove, u skladu sa zakonom.

Za
obavljanje poslova Odjela ustrojavaju se sljedeći odsjeci:

1.
Odsjek za posebne imovinskopravne poslove i nadzor,

2.
Odsjek za drugostupanjske upravne postupke.

1. Odsjek za posebne imovinskopravne
poslove i nadzor

Članak 17.

Odsjek za posebne imovinskopravne poslove
i nadzor obavlja upravne i druge stručne poslove vezane za izradu nacrta
prijedloga zakona i podzakonskih akata i drugih propisa kojima se uređuju
imovinskopravni odnosi vezani za poljoprivredno zemljište, šume i šumsko
zemljište, te izvlaštenje i naknadu za imovinu oduzetu za vrijeme jugoslavenske
komunističke vladavine; provodi u okviru djelokruga ministarstva i druge
propise ako pojedini od ovih propisa nisu u djelokrugu drugog odjela, te daje
stručna mišljenja; vodi jedinstvenu evidenciju o svim podnesenim zahtjevima za
naknadu oduzete imovine.

*2. Odsjek za drugostupanjske upravne
postupke*

Članak
18.

Odsjek
za drugostupanjske uprave postupke provodi drugostupanjske postupke izvlaštenja
i naknade za imovinu oduzetu za vrijeme jugoslavenske komunističke vladavine,
te ostale drugostupanjske postupke. Ovaj Odsjek provodi upravni nadzor nad
tijelima državne uprave u županijama i Gradu Zagrebu nadležnim za
imovinsko-pravnim poslovima u skladu sa zakonom.

Za
obavljanje poslova Odsjeka ustrojava se posebna područna jedinica sa sjedištem
u Splitu. Poslove u područnoj jedinici u Splitu obavljaju samostalni
izvršitelji.

4. UPRAVA ZA KAZNENO PRAVO

Članak
19.

Uprava
za kazneno pravo je upravna organizacija u sastavu Ministarstva koja obavlja
upravne i stručne poslove vezane za: izradu nacrta prijedloga zakona i
podzakonskih akata, provođenje zakona i drugih propisa iz područja kaznenog
prava, stručnu obradu predmeta pomilovanja, te poslove vezane za vođenje
kaznene evidencije i brisanje osuda.

Za
obavljanje poslova Uprave za kazneno pravo ustrojavaju se sljedeći odjeli:

a)
Odjel za kaznene propise i pomilovanja,

b)
Odjel za kaznene evidencije.

a) Odjel za kaznene propise i pomilovanja

Članak
20.

Odjel
za kaznene propise i pomilovanja obavlja upravne i stručne poslove vezane za:
izradu nacrta prijedloga zakona i podzakonskih akata, provođenje zakona i
drugih propisa iz područja kazneno–materijalnog, kazneno–postupovnog i
prekršajnog prava, prijedloge i mišljenja na nacrte propisa iz drugih oblasti
prava u odnosu na kaznene odredbe, te obavlja i druge poslove iz područja
kaznenog prava koja mu povjeri ministar, upravne i stručne poslove vezane za:
izradu nacrta prijedloga zakona i podzakonskih akata i provođenje zakona i
drugih propisa iz područja pomilovanja ili amnestije, a posebno stručnu obradu
predmeta pomilovanja iz ovlasti Predsjednika Republike, te obavlja i druge
poslove iz ovog područja koje mu povjeri ministar.

b) Odjel za kaznene evidencije

Članak
21.

Odjel
za kaznene evidencije obavlja upravne i stručne poslove vezane za vođenje
evidencije pravomoćno osuđenih osoba, evidenciju presuda i svih promjena po
presudama, izdavanje uvjerenja, potvrda i izvadaka o podacima iz evidencije,
brisanje osuda, te provodi upravni postupak za donošenje rješenja o
rehabilitaciji.

Za
obavljanje poslova Odjela ustrojavaju se sljedeći podod­sjeci:

1.
Pododsjek za evidencije,

2.
Pododsjek za upravne poslove.

*1. Pododsjek za evidencije*

Članak 22.

Pododsjek za evidencije obavlja upravne i
druge poslove vezane za vođenje evidencije pravomoćno osuđenih osoba na sustavu
za EOP i paralelnom sustavu kartoteke, unosu presuda i svih promjena po
presudama u sustav evidencije, praćenje nastupa zakonske rehabilitacije za
svaku osudu, brisanje osuda i donošenje rješenja o rehabilitaciji.

*2. Pododsjek za upravne poslove*

Članak 23.

Pododsjek za upravne poslove obavlja
upravne i stručne poslove vezane za prijam i otpremu akata, arhiviranje, prijam
stranaka, izdavanje uvjerenja i izvadaka podataka te potvrda u svrhu ostvarenja
prava u inozemstvu.

5. UPRAVA ZA MEĐUNARODNU PRAVNU POMOĆ,
SURADNJU I LJUDSKA PRAVA

Članak 24.

Uprava za međunarodnu pravnu pomoć,
suradnju i ljudska prava je upravna organizacija u sastavu Ministarstva koja
obavlja stručne i upravne poslove međunarodne pravne pomoći u kaznenim i
građanskim stvarima; poslove izručenja; pripreme, izrade i izvršenja
međunarodnih ugovora u pitanjima međunarodne prave pomoći, međunarodne suradnje
u pitanjima pravosuđa, ljudskih prava i prava nacionalnih manjina; poslove
pripreme za uklju­čivanje u međunarodne institucije u pitanjima pravosuđa, te
ljudskih prava i prava nacionalnih manjina i usklađivanje zakonodavstva u
pitanjima iz djelokruga Uprave; poslove pripreme projekata i izrade podloga za
ostvarivanje projekata međunarodnih integracija u pitanjima iz djelokruga
Uprave; praćenja primjene među­narodnih dokumenata o ljudskim pravima i pravima
nacionalnih manjina i izrade propisanih izvješća; izrad nacrte propisa za
usklađivanje zakonodavstva s preuzetim međunarodnim obvezama iz djelokruga
Uprave; daje mišljenja na nacrte propisa u pitanjima iz djelokruga Uprave;
izrađuje nacrte propisa kojima se uređuje zaštita ljudskih prava i prava
nacionalnih manjina i nadzora nad njihovom primjenom, te obavlja i druge
poslove iz ovog područja po nalogu ministra.

Za obavljanje poslova Uprave za međunarodnu
pravnu po­moć, suradnju i ljudska prava ustrojavaju se sljedeći odjeli:

a) Odjel za međunarodnu pravnu pomoć,

b) Odjel za međunarodnu suradnju, ljudska
i manjinska prava.

a) Odjel za međunarodnu pravnu pomoć

Članak
25.

Odjel
za međunarodnu pravnu pomoć obavlja stručne i upravne poslove pripreme
međuinarodnih ugovora u pitanjima izručenja i međunarodne pravne pomoći u
kaznenim stvarima, te pravne pomoći u građanskim stvarima; izrade nacrta
prijedloga zakona i podzakonskih akata i provođenja međunarodnih ugovora iz
područja pravosuđa i međunarodne pravne pomoći u kaznenim i građanskim
stvarima; poslove izručenja, te obavlja i druge poslove iz ovog područja po
nalogu pomoćnika ministra.

Za
obavljanje poslova Odjela ustrojavaju se sljedeći odsjeci:

1.
Odsjek za izručenje i međunarodnu pravnu pomoć u kaznenim stvarima,

2. Odsjek za međunarodnu pravnu pomoć u
građanskim stvarima.

*1. Odsjek za izručenje i međunarodnu
pravnu pomoć u kaznenim stvarima*

Članak
26.

Odsjek
za izručenje i međunarodnu pravnu pomoć u kaznenim stvarima obavlja stručne i
uprave poslove pripreme međuinarodnih ugovora u pitanjima izručenja i
međunarodne pravne pomoći u kaznenim stvarima; izrade nacrta prijedloga zakona
i podzakonskih akata i provođenje međunarodnih ugovora i konvencija iz područja
međunarodne pravne pomoći u kaznenim stvarima; poslove izručenja i prenošenja
izvršenja kaznenih sankcija, te obavlja i druge poslove iz ovog područja po
nalogu načelnika Odjela.

*2. Odsjek za međunarodnu pravnu pomoć u
građanskim stvarima*

Članak
27.

Odsjek
za međunarodnu pravnu pomoć u građanskim stvarima obavlja stručne i upravne
poslove pripreme međunarodnih ugovora u pitanjima pravne pomoći u građanskim
stvarima; izrađuje nacrte prijedloga zakona i podzakonskih akata i obavlja
poslove provođenja međunarodnih ugovora i konvencija iz područja međunarodne
pravne pomoći u građanskim stvarima; daje mišljenja u svezi legalizacije
isprava za upotrebu u inozemstvu; pruža pravnu pomoć pravosudnim tijelima u
postupcima utvrđivanja uzajamnosti, izdavanje potvrde o uzajamnosti u skladu sa
zakonom; pribavlja obavijesti o mjerodavnom stranom pravu za pravosudna tijela
te obavlja i druge poslove iz ovog područja po nalogu načelnika Odjela.

b) Odjel za
međunarodnu suradnju, ljudska i manjinska prava

Članak
28.

Odjel
za međunarodnu suradnju, ljudska i manjinska prava obavlja stručne i upravne
poslove pripreme međunarodnih dokumenata u pitanjima međunarodne suradnje u
području pravosuđa, te ljudskih prava i prava nacionalnih manjina iz djelokruga
Ministarsatva; poslove pripreme projekata i izrade podloga za projekte
uključivanja u međunarodne institucije u području pravosuđa, te provođenje
akata za pristupanje u članstvo međunarodnih tijela i organizacija; praćenja
primjene međunarodnih dokumenata o ljudskim pravima i pravima nacionalnih
manjina i izrade propisanih izvješća, te osiguravanja usklađenosti
zakonodavstva s međuna­rodnim dokumentima iz područja pravosuđa, zaštite
ljudskih prava i prava nacionalnih manjina; izrade nacrte propisa za
usklađivanje zakonodavstva s preuzetim međunarodnim obvezama iz djelokruga
Odjela; davanja mišljenja na nacrte propisa u pitanjima iz djelokruga Odjela;
izrade nacrta propisa kojima se uređuje zaštita ljudskih prava i prava
nacionalnih manjina; provodi upravni nadzor nad primjenom propisa iz djelokruga
Odjela, prati stanje ljudskih prava, odnosno prava nacionalnih manjina u
Republici Hrvatskoj; suradnje s međunarodnim tijelima i organizacijama na
području pravosuđa, ljudskih prava i prava nacionalnih manjina, sudjeluje u
radu odgovarajućih međuna­rodnih i drugih tijela, te obavlja i druge poslove po
nalogu načelnika Odjela.

6. UPRAVA ZA ORGANIZACIJSKO-KADROVSKE
POSLOVE PRAVOSUĐA

Članak 29.

Uprava za organizacijsko-kadrovske poslove
pravosuđa je upravna organizacija u sastavu Ministarstva kojaobavlja upravne i
stručne poslove vezane za: izradu nacrta prijedloga zakona i podzakonskih akata
i provođenje organizacijskih propisa iz područja pravosuđa; stručnog
usavršavanja pravosudnih dužnosnika, poslove pravosudne uprave, administrativne
i tehničke poslove vezane za imenovanja, razrješenja i stegovnu odgovornost
dužnosnika u pravosuđu; te poslove vezane za ustrojstvo, organizaciju i rad
javnobilježničke službe i odvjetništva, kao i poslove vezane za vođenje
upravnih sporova.

Za obavljanje poslova Uprave za
organizacijsko-kadrovske poslove pravosuđa ustrojavaju se sljedeći odjeli:

a) Odjel za organizacijske propise i
kadrove u pravosudnim tijelima,

b) Odjel za pravosudnu upravu.

a) Odjel za organizacijske propise i
kadrove u pravosudnim tijelima

Članak 30.

Odjel za organizacijske propise i kadrove
u pravosudnim tijelima obavlja pravne i stručne poslove vezane za: izradu
nacrta prijedloga zakona i podzakonskih akata i provođenje zakona i drugih
propisa vezanih za ustrojstvo i djelokrug sudova, državnog odvjetništva i
sudaca prekršajnih sudova, izradu podzakonskih akata iz područja pravosuđa;
status službenika i namještenika zaposlenih u pravosudnim tijelima, te obavlja
i druge poslove iz područja pravosuđa koje mu povjeri ministar.

Za obavljanje poslova Odjela osnivaju se
sljedeći pododsjeci:

1. Pododsjek za kadrove i evidencijske
poslove,

2. Pododsjek za stručno usavršavanje
kadrova u pravosudnim tijelima.

*1. Pododsjek za kadrove i evidencijske
poslove*

Članak 31.

Pododsjek za kadrove i evidencijske
poslove obavlja upravne i stručne poslove vezane za: obavljanje
administrativnih i tehničkih poslova za rad Državnog sudbenog vijeća, vođenje
evidencija o kadrovima u pravosudnim tijelima, poslove statistike i
dokumentacije iz područja pravosuđa; obavlja poslove organizacije i polaganja
pravosudnog i državnih stručnih ispita, te obavlja i druge poslove koje mu
povjeri načelnik Odjela.

*2. Pododsjek za stručno usavršavanje
kadrova u pravosudnim tijelima*

Članak 32.

Pododsjek
za stručno usavršavanje kadrova u pravosudnim tijelima potiče i usklađuje
organiziranje stalnog stručnog usavr­šavanja pravosudnih dužnosnika, organizira
razne oblike stručnog usavršavanja sudaca i drugih pravosudnih dužnosnika i
zaposlenika u pravosudnim tijelima, surađuje sa sudovima, pravnim fakultetima,
strukovnim organizacijama i tijelima u Republici Hrvatskoj i inozemstvu u
izradi i izvođenju programa stručnog usavršavanja pravosudnih dužnosnika i
stara se za osiguranje sredstava i drugih uvjeta za stalno stručno
usavršavanje, obavlja stručne i administrativne poslove za Centar za stručno
usavr­šavanje sudaca i drugih pravosudnih dužnosnika, te obavlja i druge
poslove u oblasti stručnog usavršavanja koje mu povjeri načelnik odjela.

b) Odjel za pravosudnu upravu

Članak 33.

Odjel za pravosudnu upravu obavlja upravne
i stručne poslove vezane za: nadzor i davanje uputa za pravilno obavljanje
poslova sudske i državnoodvjetničke uprave; rješavanje predmeta naknade štete
neosnovano pritvorenih odnosno osuđenih osoba, izradu nacrta prijedloga zakona
i podzakonskih akata i provođenje zakona i drugih propisa koji uređuju
javnobilježničku službu i odvjetničku službu; pregled prostora i opreme javnih
bilježnika, raspisivanje natječaja i imenovanja javnih bilježnika, nadzor nad
radom javnobilježničke službe; surađuje s Hrvatskom javnobilježničkom komorom i
Hrvatskom odvjetničkom komorom, te obavlja i druge poslove iz područja
pravosudne uprave javnog bilježništva i odvjetništva koje mu povjeri ministar.

7. UPRAVA ZA FINANCIJSKO-GOSPODARSKE
POSLOVE

Članak 34.

Uprava za financijsko-gospodarske poslove
je upravna organizacija u sastavu Ministarstva koja obavlja upravne i stručne
poslove vezane za financijsko-planske i računovodstvene poslove, materijalno
poslovanje, nabavu te investicije u Ministarstvu u pravosudnim tijelima,
kaznenim tijelima i tijelima državne uprave u županijama :

Za obavljanje poslova Uprave za
financijsko-gospodarske poslove ustrojavaju se sljedeći odjeli:

a) Odjel financijsko-planskih poslova,
računovodstva, nadzora i riznice,

b) Odjel materijalnog poslovanja i nabave,

c) Odjel investicijskih poslova.

a) Odjel financijsko-planskih poslova,
računovodstva,
nadzora i riznice

Članak
35.

Odjel
financijsko-planskih poslova, računovodstva, nadzora i riznice obavlja upravne
i stručne poslove vezane za financijske i računovodstvene poslove, poslove
nadzora i riznice, te obavlja i druge poslove koje mu povjeri ministar.

Za
obavljanje poslova u Odjelu ustrojavaju se slijedeći odsjeci:

1.
Odsjek financijsko-planskih poslova i nadzora pravosudnih tijela, kaznenih
tijela i tijela državne uprave u županijama,

2.
Odsjek računovodstveno-financijskih poslova i riznice.

*1. Odsjek financijsko-planskih poslova i
nadzora pravosudnih tijela, kaznenih tijela i tijela državne uprave u
županijama*

Članak 36.

Odsjek financijsko-planskih poslova i
nadzora za pravosudna tijela, kaznena tijela i tijela državne uprave u
županijama obavlja upravne i stručne poslove vezane za izradu i izvršavanje
državnog proračuna za sve korisnike u pravosuđu, kaznenim tijelima i tijelima
državne uprave u županijama; izradu nacrta financijskih planova i programa svih
namjena i njihovo praćenje, izrađuje stručne upute radi pravilnog rada
korisnika Razdjela Ministarstva, te obavlja i druge poslove iz ovog područja
koje mu povjeri ministar.

*2. Odsjek financijsko-računovodstvenih
poslova i riznice*

Članak
37.

Odsjek
financijsko-računovodstvenih poslova i riznice obav­lja upravne i stručne
poslove vezane za izradu obračuna, anali­tičkih kontnih planova, kontiranje,
knjiženje i kontroliranje knjigovodstvene dokumentacije, obračun plaća i
ostalih primanja dužnosnika, državnih službenika i namještenika, obavljanje
gotovinskih i bezgotovinskih plaćanja svih obveza, vođenje svih potrebnih
knjigovodstvenih evidencija i statistika iz financijskog i materijalnog
poslovanja, donosi plan rada za implementaciju u sustav državne riznice, prati
propise iz djelokruga rada državne riznice, te obavlja nadzor nad provedbom
riznice kod korisnika iz Razdjela Ministarstva, izrađuje upute za
implementaciju državne riznice za korisnike Razdjela Ministarstva, te obavlja i
druge poslove iz ovog područja koje mu povjeri ministar.

Za
obavljanje poslova Odsjeka ustrojavaju se sljedeći podod­sjeci:

1.
Pododsjek financijsko-računovodstvenih poslova,

2.
Pododsjek za implementaciju državne riznice.

*1. Pododsjek financijsko-računovodstvenih
poslova*

Članak
38.

Pododsjek
financijsko-računovodstvenih poslova obavlja upravne i stručne poslove vezane
za propise iz područja računo­vodstva, izradu polugodišnjeg izvješća i glavnih
financijskih izvješća, sudjeluje u ustroju godišnjeg popisa (inventure) u
Ministarstvu, provodi pravodobno i zakonito knjiženje svih poslovnih događaja,
analitički izrađuje kontni plan, brine o rokovima plaćanja svih obveza,
izrađuje preglede po vrstama troškova sukladno zakonskim propisima, prati
primjenu propisa koji se odnose na obračun plaća i naknada, provodi evidencije
iz djelokruga obračuna plaća i naknada sukladno zakonskim propisima, te obavlja
i druge poslove iz ovog područja koje mu povjeri nadležna osoba.

Za
obavljanje poslova Pododsjeka ustrojavaju se sljedeći odjeljci:

-
Odjeljak računovodstvenih poslova,

-
Odjeljak za obračun plaća i blagajnu.

Odjeljak
računovodstvenih poslova

Članak 39.

Odjeljak računovodstvenih poslova obavlja
upravne i stručne poslove vezane za izradu kontnog plana, prati izvršenje
proračuna u odnosu na planirana, doznačena i utrošena sredstva po pozicijama
sukladno Zakonu o izvršavanju državnog proračuna, provjerava ispravnost
dokumenata za bezgotovinsko plaćanje, vodi knjigovodstvo materijalnog i
financijskog poslovanja, sudjeluje u organizaciji godišnjeg popisa imovine
(inventura), te obavlja i druge poslove iz ovog područja koje mu povjeri
nadležna osoba.

*Odjeljak za obračun plaća i blagajnu*

Članak 40.

Odjeljak za obračun plaće i blagajna
obavlja upravne i struč­ne poslove vezane za uplatu i isplatu preko blagajne
sukladno zakonskim propisima, prati primjenu propisa koji se odnose na obračune
plaća, ugovora i gotovinska plaćanja, obavlja likvidaciju i obračun plaća i
drugih osobnih primanja zaposlenika Ministarstva, izrađuje statistička i druga
izvješća u svezi osobnih primanja djelatnika, godišnja izvješća za poreznu
upravu mirovinskog i invalidskog osiguranja, te obavlja i druge poslove iz ovog
područja koje mu povjeri nadležna osoba.

1. Pododsjek za
implementaciju projekta državne riznice

Članak 41.

Pododsjek za implementaciju projekta
državne riznice obavlja upravne i stručne poslove vezane za implementaciju u
sustav državne riznice za pravosudna tijela, kaznena tijela i tijela državne
uprave u županijama, prati propise iz djelokruga rada državne riznice, obavlja
nadzor nad provedbom riznice kod korisnika iz Razdjela Ministarstva, izrađuje
upute za implementaciju državne riznice za korisnike Razdjela Ministarstva,
priprema i kontrolira ispravnost dokumentacije prije unosa u sustav riznice,
vodi brigu o rokovima za podnošenje rezervacija i zahtjeva za plaćanje iz
sustava riznice, te obavlja i druge poslove iz ovog područja koje mu povjeri
nadležna osoba.

Za obavljanje poslova Pododsjeka za
implementaciju državne riznice ustrojavaju se sljedeći odjeljci:

- Odjeljak za pripremu podataka za unos u
sustav državne riznice Ministarstva,

- Odjeljak za implementaciju projekta
državne riznice za pravosudna tijela, kaznena tijela i tijela državne uprave u
županijama.

Odjeljak za
pripremu podataka za unos u sustav riznice

Članak 42.

Odjeljak za pripremu podataka za unos u
sustav riznice obavlja uprave i stručne poslove vezane za kontrolu ispravnosti
dokumentacije za unos u sustav riznice, vodi brigu o rokovima za podnošenje
rezervacija i zahtjeva za plaćanje, obavlja unos dostavljene dokumentacije u
sustav riznice, kontaktira sa nadležnim ministarstvom u svezi rada sustava
riznice, izvješćuje korisnike sredstava o rezerviranim zahtjevima i plaćanjima
iz razdjela Ministarstva, te obavlja i druge poslove iz ovog područja koje mu
povjeri nadležna osoba.

*Odjeljak za implementaciju projekata
državne riznice za pravosudna tijela, kaznena tijela i tijela državne uprave u
županijama*

Članak 43.

Odjeljak za implementaciju projekata
državne riznice za pravosudna tijela, kaznena tijela i tijela državne uprave u
županijama obavlja upravne i stručne poslove vezane za praćenje propisa iz
djelokruga rada državne riznice, daje upute za rad riznice za pravosudna tijela,
kaznena tijela i tijela državne uprave u županijama, surađuje s nadležnim
ministarstvom na poslovima državne riznice, obavlja kontrolu unesenih podataka
pravosudnih tijela, kaznenih tijela i tijela državne uprave u županijama, te
obavlja i druge poslove iz ovog područja koje mu povjeri nadležna osoba.

b) Odjel materijalnog poslovanja i nabave

Članak 44.

Odjel materijalnog poslovanja i nabave
obavlja upravne i stručne poslove vezane za planiranje potreba i organiziranje
nabave i skladištenja opreme i materijala za potrebe Ministarstva, pravosudnih
tijela, kaznenih tijela i tijela državne uprave u županijama, kontrolu i nadzor
nad propisanom i namjenskom uporabom i smještajem opreme, sudjelovanje u izradi
državnog proračuna, financijskih planova i programa po korisnicima i namjenama,
ispitivanje tržišta, prikupljanje i obrada ponuda, vođenje potrebne
dokumentacije, usklađivanje stanja s materijalnim knjigovodstvom, te obavlja i
druge poslove koje mu povjeri ministar.

c) Odjel investicijskih poslova

Članak 45.

Odjel investicijskih poslova obavlja
upravne i stručne poslove vezane za planiranje izgradnje, adaptacije i
investicijskog održavanja poslovnih objekata Ministarstva, pravosudnih i
kaznenih tijela i tijela državne uprave u županijama, sudjeluje u izradi
državnog proračuna, organizira stručne i administrativno-tehničke poslove na
realizaciji izgradnje i adaptacije objekata, provodi nadzor nad izvođenjem
radova, ovjerava račune i obračunske situacije izvedenih radova, prikuplja i
obrađuje ponude, vodi evidencije, te obavlja i druge poslove koje mu povjeri
ministar.

8. UPRAVA ZA IZVRŠENJE SANKCIJA

Članak 46.

Uprava za izvršenje sankcija je upravna
organizacija u sastavu Ministarstva koja obavlja upravne i stručne poslove u
svezi s izvršavanjem kaznenopravnih sankcija i mjera prema zatvorenicima i
osuđenicima te provodi upravni i inspekcijski nadzor nad radom kaznionica,
zatvora i odgojnih zavoda.

Za obavljanje poslova Uprave za izvršenje
sankcija ustrojavaju se sljedeći odjeli:

a) Odjel upravnih poslova,

b) Odjel tretmana,

c) Odjel osiguranja.

a) Odjel
upravnih poslova

Članak 47.

U Odjelu upravnih poslova obavljaju se
upravni i stručni poslovi koji se odnose na organiziranje izvršavanja
kaznenopravnih sankcija i mjera, zaštitu prava zatvorenika, organiziranje rada
zatvorenika, kadrovske poslove, planiranje i raspoređivanje sredstava za rad i
opreme, planiranje investicijskih ulaganja, te provodi upravni i inspekcijski
nadzor, obavljaju se upravni i stručni poslovi u svezi s rješavanjem zahtjeva
po prigovoru savjesti, upućivanjem i rasporedom u civilnu službu , rješavanje u
povodu žalbe o upućivanju i rasporedu u civilnu službu, vode evidencije
obveznika civilne službe te obavlja nadzor nad obavljanjem civilne službe.

Za obavljanje poslova Odjela ustrojavaju se
sljedeći odsjeci:

1. Odsjek pravnih i organizacijskih
poslova,

2. Odsjek zapošljavanja zatvorenika.

1. Odsjek
pravnih i organizacijskih poslova

Članak 48.

U Odsjeku pravnih i organizacijskih
poslova obavljaju se upravni i stručni poslovi koji se odnose na organiziranje
i nadziranje zakonitog postupanja sa zatvorenicima, osiguranje uvjeta smještaja
i boravka zatvorenika u kaznionicama, zatvorima i odgojnim zavodima; prava
zatvorenika i nadziranje ostvarivanja njihovih prava, posjete zatvorima,
kaznionicama i odgojnim zavodima; provedbu preuzimanja ili ustupanja
izvršavanja kazne zatvora (međunarodna suradnja), postupanje po pritužbama
zatvorenika; sudjelovanje u izradi i provedbi programa izobrazbe zaposlenika;
upravni i inspekcijski nadzor i izradu nacrta propisa, kadrovske poslove iz
nadležnosti ministra, vođenje središnjeg popisa zaposlenika zatvorskog sustava,
vođenje popisa ovlaštenih službenih osoba, izdavanje i vođenje evidencija o
izdanim službenim iskaznicama i značkama; utvrđivanje potrebe za stručnim usavr­šavanjem
i izobrazbom zaposlenika uz sudjelovanje u izradi i provedbi programa izobrazbe
zaposlenika; nadziranje obavljanja kadrovskih poslova iz nadležnosti
upravitelja.

2. Odsjek
zapošljavanja zatvorenika

Članak 49.

U Odsjeku zapošljavanja zatvorenika
obavljaju se upravni i stručni poslovi koje se odnose na organiziranje i
nadziranje rada zatvorenika i njihovih prava s temelja rada, zaštitu na radu
zatvorenika, novčanih pomoći, naknada i nagrada, te obvezne ušte­đevine, opremu
zatvorenika, kantinu, polog, osiguravanje uvjeta za slobodne aktivnosti
zatvorenika, planiranje i raspoređivanje sredstava za rad i opreme te
investicijskih ulaganja, utvrđivanje potreba, prioriteta i mjera unapređenja
zatvorskog sustava; sudjelovanje u izradi i provedbi programa izobrazbe
zaposlenika, upravni i inspekcijski nadzor, te izradu nacrta propisa iz svojega
djelokruga.

b) Odjel
tretmana

Članak 50.

U Odjelu tretmana obavljaju se upravni i
stručni poslovi koji se odnose na razvrstavanje, predlaganje i davanje stručnih
mišljenja, predlaganje i provedbu pojedinačnih programa izvrša­vanja kazne
zatvora; izradu i provedbu programa postupanja, nadziranje i praćenje njihove
provedbe i vrednovanje učinaka, zdravstvenu zaštitu, izobrazbu, davanje
stručnog mišljenja u svezi s primjenom penoloških instituta i izvanrednih
pravnih lijekova; sudjelovanje u nadziranju ostvarivanja prava zatvorenika,
izvr­šavanje kaznenopravnih sankcija uvjetne osude sa zaštitnim nadzorom i rada
za opće dobro na slobodi; izobrazbu zaposlenika, statistička praćenja i
izvješćivanja, vođenje propisanih evidencija zatvorenika i osuđenika, te
upravni i inspekcijski nadzor.

Za obavljanje poslova Odjela ustrojavaju
se sljedeći odsjeci:

1. Odsjek za tretman kaznenika i
maloljetnika,

2. Odsjek za izvršavanje zaštitnog nadzora
i rada za opće dobro na slobodi i provođenje mjera sigurnosti.

1. Odsjek za
tretman kaznenika i maloljetnika

Članak
51.

U
Odsjeku za tretman kaznenika i maloljetnika obavljaju se upravni i stručni
poslovi koji se odnose na razvrstavanje kaznenika i maloljetnika, razvijanje i
preispitivanje različitih programa postupanja, upućivanje i premještanje
kaznenika; nadziranje pojedinačnih programa postupanja, postupanje po
pritužbama; izradu stručnih mišljenja u svezi s primjenom penoloških instituta
i izvanrednih pravnih lijekova; sudjelovanje u izradi i provedbi programa
izobrazbe zaposlenika, prikupljanje i obradu kvantitativnih i kvalitativnih
pokazatelja o zatvorenicima, upravni i inspekcijski nadzor, te izradu nacrta
propisa iz svojeg djelokruga.

2. Odsjek za
izvršavanje zaštitnog nadzora, rada za opće dobro na slobodi i provođenje mjera
sigurnosti

Članak 52.

U Odsjeku za izvršavanje zaštitnog
nadzora, rada za opće dobro na slobodi i provođenje mjera sigurnosti obavljaju
se upravni i stručni poslovi koji se odnose na organiziranje i izvršavanje
zaštitnog nadzora i rada za opće dobro na slobodi, sudjelovanje u izradi i
provedbi programa izobrazbe zaposlenika koji rade na poslovima izvršavanja
zaštitnog nadzora i rada za opće dobro na slobodi; pružanje stručne pomoći;
izvršavanje odluke suda u svezi s izvršavanjem zaštitnog nadzora i rada za opće
dobro na slobodi; izradu nacrta propisa iz svojega djelokruga, obavljanje
stručnih poslova koji se odnose na prikupljanje i obradu kvantitativnih i
kvalitativnih pokazatelja, te vođenje propisanih evidencija.

c) Odjel
osiguranja

Članak 53.

U Odjelu osiguranja obavljaju se upravni i
stručni poslovi koji se odnose na osiguranje i sigurnost kaznionica, zatvora i
odgojnih zavoda; osiguranje i sigurnost zatvorenika, praćenje sudjelovanja u
provedbi pojedinačnog programa izvršavanja kazne zatvora, nadzor nad stanjem
objekata, vozila, naoružanja, sredstava veze i ostale sigurnosne opreme;
organizaciju osiguranja pravosudnih tijela i nadzor nad provedbom osiguranja; sudjelovanje
u izradi programa izobrazbe zaposlenika, statističko praćenje i izvješćivanje,
te upravni i inspekcijski nadzor.

9. UPRAVA ZA POSLOVE OPĆE UPRAVE

Članak 54.

Uprava za poslove opće uprave obavlja
upravne i druge stručne poslove koji se odnose na udruge, političke stranke,
zaklade, fundacije, opću upravu, matičarstvo, osobno ime, popise birača i
evidencije o hrvatskom državljanstvu, te ustrojstvo matičarskih službi.

Uprava za poslove opće uprave obavlja i
stručne poslove u svezi s primjenom međunarodnih konvencija i međudržavnih
sporazuma koji se odnose na građanska stanja; pripremu potrebnih izvješća za
Međunarodnu komisiju za građanska stanja (CIEC), te poslove za nacionalnu
sekciju pri naznačenoj komisiji, a prati i primjenu međunarodnih konvencija u
Republici Hrvatskoj.

Uprava za poslove opće uprave, obavlja i
druge upravne i stručne poslove koji nisu u djelokrug kojeg drugog tijela
središnje državne uprave, te obavlja i druge poslove koje joj povjeri ministar.

Za obavljanje poslova iz djelokruga Uprave
ustrojavaju se sljedeći odjeli:

a) Odjel za opću upravu,

b) Odjel za građanska stanja.

a) Odjel za opću upravu

Članak 55.

Odjel za opću upravu rješava upravne
stvari prvostupanjskog postupka koje se odnose na izdavanje odobrenja za riječ
“Hrvatska” u nazivu udruga i drugih pravnih osoba, unošenje dijelova grba i
zastave Republike Hrvatske u znak udruge, odobrenje za izradu pečata i žigova s
grbom Republike Hrvatske, odobrenje grbova i zastava jedinicama lokalne
samouprave, daje stručna mišljenja i objašnjenja te obavlja upravne i druge
stručne poslove u svezi s provedbom propisa o općem upravnom postupku i ured­skom
poslovanju, propisa o administrativnom izvršenju, o sadr­žaju naziva tijela
državne uprave, lokalne i mjesne samouprave, izrađuje nacrte prijedloga propisa
te daje stručna mišljenja na zakone i druge propise kojima su uređena pitanja
upravnog postupka i uredskog poslovanja.

Odjel
za opću upravu obavlja i poslove rješavanja u upravnim stvarima i druge upravne
i stručne poslove za koje propisima nije utvrđena stvarna nadležnost kojeg
drugog tijela središnje uprave, te obavlja poslove koji nisu u djelokrugu
drugih unutarnjih ustrojstvenih jedinica Ministarstva.

Odjel
za opću upravu rješava u upravnim stvarima prvostupanjskog i drugostupanjskog postupka,
te druge upravne i stručne poslove koji se odnose na registraciju udruga,
stranih udruga, političkih stranaka, zaklada i fundacija, poslove upravnog i
ins­pek­cijskog nadzora u provedbi propisa o udrugama, nadzire provedbu propisa
o političkim strankama, obavlja inspekcijski nadzor nad radom zaklada i
fundacija, vodi registre o udrugama i stranim udrugama, političkim strankama,
zakladama i fundacijama, izra­đuje nacrte prijedloga propisa te daje stručna
mišljenja i objaš­njenja o provedbi propisa.

b) Odjel za građanska stanja

Članak
56.

Odjel
za građanska stanja obavlja upravne i druge stručne poslove koji se odnose na
provedbu drugostupanjskog upravnog postupka u upravnim stvarima koje se odnose
na promjene osobnog imena i upise u državne matice, obavljanje nadzora nad
pravilnom primjenom propisa i pravodobnim izvršavanjem obveza prema
diplomatsko-konzularnim predstavništvima Republike Hrvatske, utvrđivanje pravne
utemeljenosti upisa u državne matice činjenica iz osobnih stanja građana
nastalih u inozemstvu, te poslove za Međunarodnu komisiju za građanska stanja
(CIEC).

Odjel
za građanska stanja obavlja upravne i druge stručne poslove koji se odnose na
popise birača, poštivanje zakonskih rokova i obveza u vrijeme raspisivanja
izbora, pribavljanje isprava za inozemstvo i prosljeđivanje upisa iz
inozemstva, vođenje evidencija o ustrojstvu matičarskih službi, stanju popisa
birača te nadzor pravilnosti vođenja evidencije o hrvatskom državljanstvu,
predlaganje mjera za poboljšanje ustrojstva i načina vođenja postojećih
evidencija, a posebice informatičkim pomagalima, nadzor nad izdavanjem isprava
pomoću tih pomagala.

10. UPRAVA ZA SUSTAV DRŽAVNE UPRAVE I
SLUŽBENIČKE ODNOSE

Članak
57.

Uprava
za sustav državne uprave i službeničke odnose obavlja upravne i druge stručne
poslove koji se odnose na sustav i ustrojstvo državne uprave, radnopravna
pitanja zaposlenih u državnoj upravi i tijelima područne (regionalne) i lokalne
samouprave, sustav plaća, stručno osposobljavanje i usavršavanje zaposlenih u
državnoj upravi, tijelima područne (regionalne) i lokalne samouprave i pravnim
osobama s javnim ovlastima i upravne inspekcije te vođenje središnjeg popisa
službenika i namještenika.

Za
obavljanje poslova iz djelokruga Uprave ustrojavaju se sljedeći odjeli:

a) Odjel za sustav državne uprave i
organizaciju stručnog osposobljavanja i usavršavanja,

b) Odjel za službeničke odnose,

c) Odjel za upravnu inspekciju.

a) Odjel za
sustav državne uprave i organizaciju stručnog osposobljavanja i usavršavanja

Članak 58.

Odjel za sustav državne uprave i
organizaciju stručnog osposobljavanja i usavršavanja obavlja upravne i druge
stručne poslove koji se odnose na sustav, ustrojstvo i razvitak državne uprave
i načine povećanja učinkovitog djelovanja tijela državne uprave i svrhovitost njihovog
ustrojstva; primjenu i izvršavanje zakona i drugih propisa koji se odnose na
sustav i ustrojstvo tijela državne uprave; upravni nadzor nad zakonitošću rada
i postupanja tijela državne uprave, tijela područne (regionalne) i lokalne
samouprave u prenijetim poslovimas, te drugih tijela koja imaju javne ovlasti;
nadzor pravilne primjene zakona i drugih propisa u vezi sustava državne uprave,
izradu nacrta prijedloga zakona i drugih propisa, davanje mišljenja na
prijedloge propisa kojima se uređuje unutarnje ustrojstvo tijela državne
uprave.

Odjel također obavlja upravne i druge
stručne poslove koji se odnose na izradu prijedloga programa stručnog
usavršavanja i osposobljavanja državnih službenika i namještenika, kao i
službenika i namještenika u tijelima područne (regionalne) i lokalne samouprave
i pravnim osobama s javnim ovlastima, provedbu stručnog usavršavanja kroz
organiziranje stručnih seminara i drugih oblika stručnog usavršavanja,
obavljanje administrativno-teh­nič­kih poslova za Državnu ispitnu komisiju te
pripremu i organizaciju državnih stručnih ispita.

b) Odjel za
službeničke odnose

Članak 59.

Odjel za službeničke odnose obavlja
upravne i druge stručne poslove koji se odnose na radnopravna i statusna
pitanja državnih službenika i namještenika te službenika i namještenika u
tijelima područne (regionalne) i lokalne samouprave, sustav plaća, vođenje
središnje evidencije službenika i namještenika, kolektivno pregovaranje te
ostala pitanja koja se odnose na provedbu propisa o državnim službenicima i namještenicima
odnosno službenicima i namještenicima u tijelima područne (regionalne) i
lokalne samouprave.

c) Odjel za
upravnu inspekciju

Članak 60.

Odjel
upravne inspekcije obavlja poslove upravne inspekcije u primjeni zakona i
drugih propisa o ustrojstvu, djelokrugu i načinu rada tijela državne uprave i
drugih državnih tijela, tijela jedinica lokalne samouprave i jedinica područne
(regionalne) samouprave, nadzor u provedbi zakona i drugih propisa o državnim
službenicima i namještenicima, o slu-benicima i namještenicima u tijelima
jedinica lokalne i područne (regionalne) samouprave, te nadzor u provedbi
općega upravnog postupka, posebnih postupaka, te uredskog poslovanja u tijelima
državne uprave i tijelima jedinica lokalne i područne (regionalne) samouprave,
te pravnih osoba s javnim ovlastima.

Odjel
upravne inspekcije obavlja i druge upravne i stručne poslove koji su posebnim
zakonima i drugim propisima stavljeni u djelokrug upravne inspekcije.

11. UPRAVA ZA LOKALNU I PODRUČNU
(REGIONALNU) SAMOUPRAVU

Članak 61.

Uprava
za lokalnu i područnu (regionalnu) samoupravu obavlja stručno-analitičke i s
njima povezane upravne poslove koji se odnose na teritorijalno ustrojstvo
lokalne i područne (regionalne) samouprave (u daljnjem tekstu: samouprava),
izborni sustav, organizaciju samouprave, djelokrug samouprave, nadzor nad radom
i općim aktima tijela samouprave, međunarodnu suradnju jedinica samouprave s
jedinicama samouprave drugih država, suradnju s međunarodnim organizacijama i
specijaliziranim tijelima te provedbu međunarodnih ugovora koji se odnose na
samoupravu.

Za
obavljanje poslova iz djelokruga Uprave ustrojavaju se sljedeći odjeli:

a)
Odjel za ustrojstvo lokalne i područne (regionalne) samouprave i suradnju

b)
Odjel za nadzor lokalne i područne (regionalne) samouprave

a) Odjel za ustrojstvo lokalne i područne
(regionalne) samouprave i suradnju

Članak
62.

Odjel
za ustrojstvo lokalne i područne (regionalne) samouprave i suradnju obavlja
upravne i stručne poslove koji se odnose na izborni sustav, praćenje primjene
propisa i predlaganje mjera za unaprjeđenje izbornog sustava, teritorijalno
ustrojstvo samouprave, organizacijski sustav, suradnju s udrugama jedinica
samouprave i međunarodnim tijelima i organizacijama u području lokalne i
regionalne samouprave, izrađuje nacrte prijedloga zakona i drugih propisa iz
svog djelokruga te obavlja i druge poslove koje mu povjeri ministar.

b) Odjel za nadzor lokalne i područne
(regionalne) samouprave

Članak
63.

Odjel
za nadzor lokalne i područne (regionalne) samouprave obavlja upravne i stručne
poslove koji se odnose na djelokrug samouprave, nadzor nad primjenom propisa o
lokalnoj i područnoj (regionalnoj) samoupravi, nadzor zakonitosti rada i akata
jedinica samouprave, izrađuje nacrte prijedloga zakona i drugih propisa iz svojega
djelokruga te obavlja i druge poslove koje mu povjeri ministar.

III. UPRAVLJANJE MINISTARSTVOM

Članak
64.

Ministar
predstavlja ministarstvo i upravlja njegovim radom.

Zamjenik
ministra zamjenjuje ministra u slučaju njegovog izbivanja ili spriječenosti te
obavlja i druge poslove koje mu povjeri ministar.

Radom
upravnih organizacija Ministarstva upravljaju pomoć­nici ministra.

Radom
Tajništva Ministarstva upravlja tajnik Ministarstva.

Članak
65.

Na
čelu odjela u ustrojstvenim jednicama Ministarstva su na­čelnici.

Na
čelu kabineta ministra je tajnik kabineta.

Na čelu odsjeka u odjelima su voditelji.

Na čelu pododsjeka u odsjecima su
voditelji.

Na čelu odjeljka u pododsjecima su
voditelji.

Članak 66.

Zamjenik ministra odgovoran je za svoj rad
ministru i Vladi Republike Hrvatske.

Tajnik Ministarstva i pomoćnici ministra
za svoj rad odgovaraju ministru.

Načelnici odjela u sastavu Tajništva
Ministarstva odgovorni su za svoj rad ministru i tajniku Ministarstva.

Načelnici odjela u sastavu uprava
odgovorni su za svoj rad ministru i pomoćniku ministra koji upravlja tom
upravom.

IV. RADNO VRIJEME MINISTARSTVA

Članak 67.

Ministarstvo radi u tijeku radnog dana u
vremenu od 8.00 do 16.00 sati.

V. SLUŽBENICI I NAMJEŠTENICI MINISTARSTVA

Članak 68.

Poslove i zadaće iz djelokruga
Ministarstva, ovisno o vrsti, složenosti, stručnoj spremi i drugim uvjetima
obavljaju službenici i namještenici raspoređeni na radna mjesta, sukladno
propisima.

Okvirni broj državnih službenika i
namještenika potrebnih za obavljanje poslova iz djelokruga Ministarstva nalazi
se u tablici koja je sastavni dio ove Uredbe i koja se ne objavljuje u
»Narodnim novinama«.

VI. PRIJELAZNE I ZAVRŠNE ODREDBE

Članak 69.

Pitanja od značenja za rad Ministarstva
koja nisu uređena Zakonom, Uredbom o načelima za unutarnje ustrojstvo tijela
državne uprave i ovom Uredbom, uredit će se Pravilnikom o unutarnjem redu
Ministarstva pravosuđa, uprave i lokalne samouprave, a osobito broj potrebnih
službenika i namještenika s naznakom njihovih osnovnih poslova i zadaća te
stručnih uvjeta potrebnih za njihovo obavljanje, kao i njihove ovlasti i
odgovornosti.

Pravilnik o unutarnjem redu Ministarstva
donijet će ministar pravosuđa, uprave i lokalne samouprave, u roku od 60 dana
od dana stupanja na snagu ove Uredbe.

Članak 70.

Ova Uredba stupa na snagu danom objave u
»Narodnim novinama«.

Klasa:
023-03/01-01/58

Urbroj:
5030118-01-1

Zagreb, 26. srpnja 2001.

Potpredsjednica
**Željka Antunović,** v. r.

Uredba, NN 70/2001-1193